open-index/open-wikipedia-markdown huggingface dataset:
תסביך פרנקנשטיין

בסיפורי הרובוטים של אייזיק אסימוב, **[[תסביך]] פרנקנשטיין** (באנגלית: **Frankenstein complex**) הוא מונח המבטא פחד מרובוטים דמויי אדם. ההתנהגות מתוארת בימנו על ידי המונח אוטומטונופוביה. המונח מופיע בסיפורי הרובוטים הרבים של אסימוב.

השם, "תסביך פרנקנשטיין", הגיע משמו של ויקטור פרנקנשטיין ברומן "פרנקנשטיין" מאת מרי שלי. בסיפור פרנקנשטיין יוצר ישות תבונית, אך מוצא שהיא מחרידה ונוטש אותה, והיצור הדחוי פותח במסע נקמה אכזרי. בתרבות הכללית השם 'פרנקנשטיין' נקשר אל המפלצת ולא אל יוצרה, וכך גם המונח 'תסביך פרנקנשטיין' מתייחס לפחד מן הרובוטים ולא מיוצריהם, הרובוטיקאים.

ברבים מסיפורי הרובוטים של אסימוב הגישה הכללית של הציבור לרובוטים היא פחד וחשד: אנשים רגילים חוששים שרובוטים יחליפו אותם או ישלטו בהם, למרות ששליטה זו אינה אפשרית תחת שלושת חוקי הרובוטיקה, שהראשון בהם הוא: "לא יפגע רובוט לרעה בבן אדם, ולא יניח, במחדל, שאדם יפגע."

אמנם, הציבור אינו מקשיב בדרך כלל להיגיון זה, ומקשיב לפחדיו. הסיפור הקצר "הרובוט שנעלם" המופיע בספר אני, רובוט הוא דוגמה של "פחד מרובוטים" שאסימוב תיאר.

בספריו של אסימוב, תסביך פרנקנשטיין הוא בעיה רצינית עבור רובוטיקאים ויצרני רובוטים. העושים ככל יכולתם כדי להרגיע את הציבור ולהראות לו שרובוטים אינם מזיקים. לפעמים הם אפילו מסתירים מהציבור את האמת אודות רובוטים מסוכנים כדי לא לעורר תבהלה ציבורית.

## ראו גם
* שלושת חוקי הרובוטיקה
* עמק המוזרות - השערה שטוענת שישנה תגובה רגשית שלילית לרובוטים דמויי אדם רק במקרה שהם נופלים במעט מחיקוי מושלם.
* טכנופוביה

קטגוריה:רובוטיקה
קטגוריה:פרנקנשטיין
קטגוריה:אייזק אסימוב
ויהי אור (סרט)

**ויהי אור: 20 שנות מסע** (Vayehi Or: 20 Years Of Journey) הוא סרט רוקומנטרי  שהופק בשנת 2011, אודות להקת המטאל הישראלית אורפנד לנד. את הסרט כתב וביים מתן פאר.

הסרט עוסק בתולדות הלהקה מיום הקמתה. ויהי אור צולם בשנת 2011 בישראל, והופק במכללת אורט גבעתיים.

## תקציר
הסרט מתאר את סיפור חייה של להקת המטאל אורפנד לנד, תוך שילוב קטעי ארכיון נדירים, ראיונות מקיפים עם חברי ההרכב וקטעים מהופעות עבר. בנוסף, עוסק הסרט ביחסים המורכבים במדינת ישראל בין היהודים למוסלמים, תוך שילוב סיפור הלהקה, ראיונות עם מעריצים מטורקיה, מצרים וערב הסעודית, וכן ראיון מיוחד עם המוזיקאי והמפיק הבריטי סטיבן וילסון. הסרט מתעד את סיפורה של הלהקה ב-20 שנות קיומה, החל מהופעותיה הראשונות עם שם במה אחר, עד לשנת 2011 - דרך דת, מוזיקה, מסורת, התבגרות, פוליטיקה ואמונה. הסרט כולל ראיונות מקיפים ואישיים עם כל חברי ההרכב, לצד מרואיינים ומעריצים נוספים.

## יציאת הסרט
הסרט הוקרן לראשונה באוקטובר 2011, בהופעת ההשקה של אלבום ההופעה החיה The Road to OR-Shalem, במועדון רידינג 3 בתל אביב.

בקיץ 2011, הוקרן ויהי אור בפסטיבל המטאל הגרמני Summer Breeze.

הסרט צורף במלואו אל דיסק הבונוס של ההופעה החיה, כחלק מהתוספות המיוחדות.

## ביקורת
ממוזער|מתוך הראיון המשותף של קובי פרחי וסטיבן וילסון
ויהי אור זכה לביקורות חיוביות רבות מכלי תקשורת רבים בעולם המטאל.

באתר מטאליסט הישראלי, נכתב: "דבר נוסף שכל מעריץ אורפנד לנד או בן אדם שמתעניין במטאל ישראלי חייב לעצמו זה צפייה בסרט "ויהי אור" של מתן פאר שנמצא גם הוא ב-DVD והוקרן בהופעה האחרונה. מדובר בסרט דוקומנטרי מקיף על הלהקה, שסוקר את ההיסטוריה של הלהקה במהלך 20 שנות קיומה, ההתחלה ההתפרקות והאיחוד. ומספק מבט מעמיק על הלהקה ועל האנשים מאחוריה".

במגזין "Metal Hammer" הבריטי נכתב: "הסרט טומן בחובו תופעה מהפכנית באמת".

באתר המטאל "Angry Metal Guy" נכתב: "הסרט היה ככל הנראה הדבר הכי מעניין ב-DVD".

## ראו גם
* אורפנד לנד

## קישורים חיצוניים

* , טריילר הסרט הרשמי
* , ביקורת מתוך אתר החדשות העולמי Blabbermouth
* http://www.lordsofmetal.nl/nl/reviews/view/id/20263, ביקורת מתוך אתר Lords Of Metal ההולנדי
* , ביקורת מתוך אתר Live Prog ההולנדי
* http://www.progwereld.org/cms/recensies/dvd/orphaned-land-–-the-road-to-or-shalem/, ביקורת מתוך אתר Prog Wereld הגרמני
* , ביקורת מתוך אתר Whiplash הברזילאי
* , ביקורת מתוך אתר Metal.de הגרמני
* , ביקורת מתוך אתר Aux Portes Du Metal הצרפתי
* , ביקורת מתוך אתר Angry Metal Guy
* , ביקורת מתוך אתר "מטאליסט" הישראלי
* , ביקורת הופעת ההשקה מתוך אתר "מטאליסט" הישראלי

קטגוריה:מוזיקה ישראלית: סרטים תיעודיים
קטגוריה:סרטים תיעודיים ישראליים
קטגוריה:סרטים ישראליים משנת 2011
משאל העם על רשות לונדון רבתי

300px|ממוזער|שמאל|שיעורי התמיכה בהצעה שהועלתה במשאל העם ברובעי לונדון השונים. צבע כהה מציין תמיכה גבוהה וצבע בהיר מציין תמיכה נמוכה
ב**משאל העם על רשות לונדון רבתי** החליטו תושבי לונדון רבתי על הקמת רשות לעיר, הכוללת ראש עיר הנבחר בבחירה ישירה ואספה מחוקקת נבחרת. ההחלטה התקבלה ברוב גדול, אך בהשתתפות נמוכה של בעלי זכות ההצבעה.

## המשאל
משאל העם נערך ביוזמת מפלגת הלייבור, שהתנגדה לביטול מועצת לונדון רבתי ב-1986 על ידי ממשלתה של מרגרט תאצ'ר. 

המשאל נערך ב-7 במאי 1998, שנה לאחר ניצחון הלייבור בבחירות הכלליות ב-1997. הוא נערך במקביל לבחירות לאיוש מועצות רובעי לונדון. 

בעלי זכות ההצבעה, כ-5 מיליון תושבים ברובעי לונדון השונים, נתבקשו להשיב בחיוב או בשלילה על השאלה הבאה: 

**האם את/ה תומכ/ת בהצעות הממשלה להקים רשות ללונדון רבתי, שתורכב מראש עיר נבחר ומאסיפה שתיבחר בנפרד ?**

## תוצאות המשאל
במשאל השתתפו 1,735,350 מצביעים, שהיו 34.6% מבעלי זכות ההצבעה. 26,178 קולות נפסלו (1.51%).

התשובה **כן** ניתנה על ידי 1,230,759 מצביעים (72.01%) והתשובה **לא** ניתנה על ידי 478,413 מצביעים (27.99%). 

אומרי ההן היוו רוב בקרב המצביעים בכל אחד מרובעי לונדון. עם זאת, ככלל שיעור התמיכה בהצעה שבמשאל היה גבוה יותר ברבעים הפנימיים של המטרופולין מאשר ברבעיו החיצוניים.

בעקבות המשאל יצר הפרלמנט בנובמבר 1999 את תפקיד ראש עיריית לונדון ואת מוסד האספה הנבחרת שלה על ידי חקיקת **חוק רשות לונדון רבתי, 1999**. הבחירות הראשונות לתפקיד ולמוסד אלו נערכו במאי 2000.

## קישורים חיצוניים
* דיווח על תוצאת משאל העם, באתר חדשות ה-BBC

## הערות שוליים

לונדון רבתי, רשות
קטגוריה:לונדון: ממשל
קטגוריה:לונדון: היסטוריה
קטגוריה:1998 בממלכה המאוחדת
קטגוריה:1998 בפוליטיקה
דיבמיים

**דיבמיים** או **לטאות עיוורות** (שם מדעי: Dibamidae) היא משפחה בת 27 מינים של לטאות חסרות רגליים, החיות בטבע באזורים טרופיים בדרום-מזרח אסיה וגינאה החדשה ומין אחד חי במקסיקו. כולם חסרי רגליים, ורודי עור וריריים והם חסרי עיניים ולמעשה עיוורים.

הגולגולת של בני קבוצה זו נוקשה וראשם מעובה, הם חסרי אוזניים חיצוניות והם חסרי כל זכר לרגליים. עם זאת לזכרים ישנם עצמות קטנות ליד איברי הרבייה, העוזרים להם ברבייה. כל המינים מטילי ביצים. הם חיים על הקרקע ביערות הגשם וצדים יצורים קטנים.

על פי כמה חלוקות המשפחה נחשבת לאינפרא-סדרה בפני עצמה (*Dibamia*). בעבר הייתה חלק מקבוצת דמויי שממית.

## מיון
*משפחה **דיבמיים** (Dibamidae)
**סוג ומין יחיד אָנֵלִיטְרוֹפְּסִיס (*Anelytropsis papillosus*)
**סוג דיבמוס (*Dibamus*)
***מין *Dibamus alfredi*
***מין *Dibamus bogadeki*
***מין *Dibamus booliati *
***מין *Dibamus bourreti*
***מין *Dibamus celebensis* 
***מין *Dibamus dalaiensis*
***מין *Dibamus deharvengi*
***מין* Dibamus dezwaani *
***מין *Dibamus greeri *
***מין *Dibamus ingeri*
***מין *Dibamus kondaoensis *
***מין *Dibamus leucurus*
***מין *Dibamus montanus* 
***מין *Dibamus nicobaricum*
***מין *Dibamus novaeguineae*
***מין *Dibamus seramensis*
***מין *Dibamus smithi *
***מין *Dibamus somsaki*
***מין *Dibamus taylori*
***מין *Dibamus tebal*
***מין *Dibamus tiomanensis*
***מין *Dibamus vorisi*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:לטאות
קטגוריה:טקסונים שתוארו בידי ז'ורז' אלבר בולנז'ר
אסתר בז'רנו

250px|ממוזער|שמאל|אסתר בז'רנו, 2018
**אסתר בז'רנו** (15 בדצמבר 1924 – 10 ביולי 2021) הייתה ניצולת שואה, מאחרונות האסירות היהודיות שהיו חלק מתזמורת הנשים באושוויץ.

## קורות חיים
בז'רנו נולדה בסארלואי, הקטנה מבין ארבעה אחים ואחיות, לבית משפחת לוי. אביה, שהיה מורה בקהילה היהודית, חזן ומנצח על מקהלות נוצריות, עודד אותה לעסוק במוזיקה ומגיל צעיר היא ניגנה בחליל ובפסנתר. בגיל 15 היא נפרדה מהוריה, וניסתה לעלות לארץ ישראל, אולם היא נתפסה על ידי הנאצים ונשלחה למחנה עבודה בו שהתה שנתיים. ב-20 באפריל 1943 נשלחו כל אסירי מחנה עבודה זה לאושוויץ. במחנה ההשמדה שובצה לעבודות כפייה והיא גררה אבנים ענקיות מצד אחד של השדה לצד השני ובחזרה, עד שהתקבלה לתזמורת הנשים של אושוויץ. בתזמורת היא ניגנה על אקורדיון. האסירות בתזמורת אולצו לנגן בפתח המחנה בפני האסירים החדשים שהגיעו בטרנספורטים. בז'רנו שרדה את מחנה אושוויץ, עלתה לארץ ישראל, לקיבוץ אפיקים, התחתנה והקימה בארץ משפחה. מאוחר יותר ירדה לגרמניה ופתחה שם בוטיק לבגדים ותכשיטים.

בתחילת שנות ה-80 הקימה יחד עם ילדיה עדנה ויורם, הרכב מוזיקלי. הלהקה שרה שירים יהודיים ושירים שנשמעו בגטאות וכן שירים אנטי פשיסטיים. עד למותה, אסתר בז'רנו חיה בהמבורג. היא הייתה מייסדת שותפה ויו"ר של ועידת אושוויץ הבין-לאומית וחברת כבוד באיגוד נרדפי המשטר הנאצי. הוענקה לה מדליה על שם קרל פון אוסייצקי, וכן את מסדר הכבוד של הרפובליקה הפדרלית של גרמניה.

## קבלה לתזמורת הנשים
"היה לי מזל רב בבלוק הזה בו נשארתי בין לילה. ערב אחד, גברת צ'ייקובסקה, מורה פולניה למוזיקה, חיפשה נשים שידעו לנגן על כלים שונים. אנשי האס אס הורו לה להקים תזמורת נשים. הצגתי את עצמי ואמרתי שאני יכולה לנגן בפסנתר. אין לנו כאן פסנתר, אמרה צ'ייקובסקה, אם את יכולה לנגן על אקורדיון אבחן אותך. מעולם לא ניגנתי על אקורדיון לפני כן. היה עליי לנסות, כך שלא אצטרך לסחוב עוד גושי אבן. אמרתי לה שאני יכולה לנגן על אקורדיון. היא הורתה לי לנגן שיר גרמני מוכר. הכרתי את השיר וביקשתי כמה דקות של סבלנות כדי שאוכל להתחמם. זה היה כמו נס. ניגנתי את השיר, אפילו עם ליווי, והתקבלתי לתזמורת עם שתי חברות.

התפקיד של תזמורת הנשים באושוויץ בירקנאו היה לעמוד בשערי המחנה ולנגן בפני האסירים כאשר הובלו בבוקר מן המחנה החוצה ובערב עם החזרתם למחנה. לכולנו היה מצפון כבד, מפני "שעזרנו", כביכול, שהאסירים הוצעדו למוזיקה שלנו.

אך היה גרוע מכך. האס אס הורו לנו לעמוד בשער המחנה ולנגן כאשר הגיעו טרנספורטים חדשים, ובהם הובלו מספר גדול של יהודים מרחבי אירופה אל מסילה שנסעה לעבר תאי הגזים בהם כולם נרצחו. האנשים נופפו לנו, הם חשבו לבטח שבמקום שבו מתנגנת מנגינה לא יכול לקרות משהו כל כך רע. אלו היו הטקטיקות של הנאצים. הם רצו שכל האנשים ילכו למותם ללא מאבק. אבל אנחנו ידענו לאן הם נשלחו. ניגנו עם דמעות בעינינו. לא יכולנו לעשות דבר כדי להתנגד שכן אנשי האס אס ועוזריהם עמדו מאחורינו עם רוביהם".

בז'רנו נפטרה ב-10 ביולי 2021.

## קישורים חיצוניים

* 
* 

## הערות שוליים

קטגוריה:יהודיות גרמניות
קטגוריה:ילדים בשואה: גרמניה
קטגוריה:ניצולות השואה: גרמניה
קטגוריה:אסירים במחנה הריכוז אושוויץ
קטגוריה:חברות תזמורת הנשים של אושוויץ
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:קומוניסטים יהודים
קטגוריה:קומוניסטים גרמנים
קטגוריה:גרמנים שנולדו ב-1924
קטגוריה:גרמניות שנפטרו ב-2021
קטגוריה:גרמנים שנפטרו ב-2021
קרפודטיליים

**קרפודטיליים** (שם מדעי: Carphodactylidae) היא משפחה הכוללת 34 מינים של לטאות מאינפרא-סדרת דמויי שממיות.

בני המשפחה דומים במראם לשממיות וחיים אך ורק באוסטרליה. הם בעלי זנבות רחבים, גוף שטוח ועיניים גדולות וחומות. הם יוצאים בלילות ומטפסים על עצים ועל סלעים. חלק מבני המשפחה מגושמים במראם ובעלי פסים כהים לאורך הגוף. אחרים מוסווים ביותר לצד הענפים ואפילו האישונים מקבלים את מראהו של העץ. הם בעלי לסתות רחבות ולשונם ארוכה ויכולה לנקות את עיניהם. המינים הם אוכלי בשר וניזונים בעיקר מחרקים ומזוחלים קטנים מהם.

## מיון
במשפחה זו 7 סוגים:
* משפחה קרפודטיליים (Carphodactylidae)
**סוג ומין יחיד Carphodactylus laevis
**סוג נפרורוס (Nephrurus)
**סוג ומין יחיד Orraya occultus
**סוג Phyllurus
**סוג Saltuarius
**סוג Underwoodisaurus
**סוג ומין יחיד Uvidicolus sphyrurus

250px|מרכז|ממוזער|Underwoodisaurus milii

## קישורים חיצוניים

*
עדה זמיר

**עדה זמיר** (1931 - 8 בינואר 2023) הייתה פרופסור מן המניין לביוכימיה במכון ויצמן למדע.

## ביוגרפיה
עדה קליינמן נולדה בתל אביב כבת יחידה להוריה. אביה עלה בגפו מפולין ואמה עלתה מרוסיה. האב היה רצען והחזיק בית מלאכה קטן ברחוב לוינסקי בעיר.
למדה בגימנסיה הרצליה מכיתה א',  אהבה את לימודיה כימיה והצליחה בלימודיה. סיימה את לימודיה בתיכון במהלך מלחמת העצמאות.
בצה"ל שירתה בנח"ל ונמנתה על הגרעין שייסד את קיבוץ תל קציר.
במהלך הכשרת הגרעין בדגניה הוזמנה לצאת עם חבר גרעין אחר כמשלחת הסברה לארצות הברית. בדצמבר 1949 יצאה לשלושה חודשים בהם הרצתה בפני קהילות יהודיות על ישראל. היא אפילו זכתה לבקר את אלברט איינשטיין בביתו. סיימה את שירותה הצבאי ב-1950.

היא למדה כימיה ומיקרוביולוגיה וסיימה תואר שני במדעים באוניברסיטה העברית בירושלים. עבודת המוסמך עסקה בנושא מדידה של חומצה גלוטמית בהנחיית פרופ' נח ליכטנשטיין.
במהלך לימודיה נישאה לדוד (דודיק) זמיר, סטודנט לפיזיקה. חברתה מהגימנסיה הכירה ביניהם.
בעקבות עבודתו של בעלה עברו לחיפה.
לאחר פתיחת מעבדת המחקר בביוכימיה בטכניון ב-1957 בחרה פרופ' רות בן-ישי, מנהלת המעבדה בעדה כתלמידת המחקר הראשונה במדעי החיים בטכניון.
היא השלימה דוקטורט שם בנושא מסלולים מטבוליים והשפעתם על חיי האורגניזמים

בשנים 1961–1964 עבדה במעבדה של רוברט הולי באוניברסיטת קורנל על פיצוח הצופן הגנטי.
עם שובה לישראל החלה לעבוד במכון ויצמן למדע  בקבוצתו של פרופ' דוד אלסון.. בשנת 1968 הועלתה לדרגת חוקר בכיר. היא עסקה במחקר בביולוגיה מולקולרית. מאמר שלה עם רות מיסקין, שתיאר שיטה להחזיר ריבוזומים לקונפורמציה הפעילה על ידי חימומם בנוכחות אלכוהול, שימש את עדה יונת בעבודתה שזכתה בפרס נובל. בתחילת המאה ה-21 הייתה זמיר שותפה למחקר של המבנה המרחבי של האנזים אינהידרז פחמתי, המאפשר לדונליאלה להתקיים בסביבה מלוחה.

כיהנה פעמיים כראש המחלקה לביוכימיה במכון, ובשנת 1983 הייתה דקאן הפקולטה לביופיזיקה-ביוכימיה. בשנת 1984 מונתה ליו"ר המועצה המדעית של מכון ויצמן, האישה הראשונה בתפקיד זה.

עדה זמיר נפטרה בינואר 2023. הותירה אחריה שתי בנות, בן ונכדים. נטמנה בבית הקברות ברחובות, לצד בעלה, דוד (1929-2014).

## קישורים חיצוניים

* ביוגרפיה באתר מסע הקסם המדעי
* ביוגרפיה

## הערות שוליים

קטגוריה:סגל מכון ויצמן למדע: ביוכימיה
קטגוריה:ביוכימאיות ישראליות
קטגוריה:ביוכימאים ישראלים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:אישים הקבורים ברחובות
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2023
קטגוריה:ישראלים שנפטרו ב-2023
A Moon Shaped Pool

***A Moon Shaped Pool*** (בתרגום חופשי: "**בריכה בצורת ירח**") הוא אלבום האולפן התשיעי של להקת הרוק האלטרנטיבי הבריטית רדיוהד. האלבום הופק על ידי נייג'ל גודריץ'. האלבום היה זמין להורדה ב-8 במאי 2016. מהדורות CD ו-LP יצאו ב-17 ביוני 2016, ואחריו "מהדורה מיוחדת" בספטמבר. מיד לאחר השקתו של האלבום, הוא הושמע במלואו ב-"BBC Radio 6 Music", בידי טום רובינסון.

זו הפעם הראשונה בה הופיע באלבום אולפן השיר הסוגר את האלבום, "True Love Waits". השיר הופיע לראשונה באלבום ההופעה החיה מ-2001 ''I Might Be Wrong'' בעיבוד אקוסטי.

מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-128. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-22.

## רצועות האלבום

## משתתפים
### חברי הלהקה
* תום יורק – שירה, פסנתר, קלידים, גיטרה, תכנות, מילים
* ג'וני גרינווד – גיטרה, פסנתר, עיבודי מיתרים, קלידים, תכנות
* אד או'בריאן – גיטרה, אפקטים, קולות רקע, תכנות
* קולין גרינווד – בס, תכנות
* פיל סלוואי – תופים, כלי הקשה, תכנות

### משתתפים נוספים
* London Contemporary Orchestra – מיתרים, מקהלה
* נייג'ל גודריץ' – מפיק
* סטנלי דונווד – ציור עטיפה

## קישורים חיצוניים
* 

* 
* 
* 
* 
* 
* 
* 

## הערות שוליים

קטגוריה:אלבומי רדיוהד
קטגוריה:אלבומים באנגלית
קטגוריה:הירח באמנות
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת אקס-אל רקורדינגס
פיגופודיים

**פִּיגוֹפּוֹדִיִּים** (שם מדעי: Pygopodidae) היא משפחה של לטאות חסרות רגליים (אף על פי שהן שייכות לקבוצת בעלי ארבע רגליים) החיות באוסטרליה וגינאה החדשה. למרות מראם הם אינם נחשים או קרובים לנחשים אלא דווקא לשממיות והם בעלי אוזניים חיצוניות וחסרי לשונות מפוצלות כמו לנחשים. עם זאת כמותם הם חסרי עפעפיים כמו שאר דמויי השממיות. משפחה זו כוללת 47 מינים.

מינים אלה מגיעים עד לאורך 75 ס"מ. הם מתחפרים וחיים בעומק באדמה או בסבך עלים וצמחייה וצדים חרקים. חלקם גם מסוגלים להשמיע קולות על-קוליים שהאדם לא מסוגל לשמוע - וגם נחשים אמיתיים לא.

## מיון
במשפחה זו ישנם 2 תת-משפחות ו-7 סוגים:

* משפחה **לטאות חסרי רגל** (Pygopodidae)
**תת-משפחה Lialisinae
***שבט Lialisini
****סוג Lialis
**תת-משפחה Pygopodinae
****סוג Delma
****סוג ומין יחיד Paradelma orientalis
****סוג Pygopus
***שבט Aprasiaini
****סוג ומין יחיד Ophidiocephalus taeniatus
****סוג Aprasia
****סוג ומין יחיד Pletholax gracilis

## גלריה

קובץ:Burtons Legless Lizard (Lialis burtonis) (8691426875).jpg
קובץ:CSIRO ScienceImage 6661 Striped legless lizard.jpg
קובץ:Pygopus lepidopodus 1.jpg
קובץ:Pink-tailed Worm-lizard (Aprasia parapulchella) (9106371285).jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1884
קטגוריה:דמויי שממית
קטגוריה:טקסונים שתוארו בידי ז'ורז' אלבר בולנז'ר
ארכנה

[ממוזער|ציור מאת [פאולו ורונזה המתאר את ארכנה בעבודתה]]
[ממוזער|[אתנה וארכנה]]
**אָרַכְנֵה** (ביוונית: **Αράχνη**) היא דמות במיתולוגיה היוונית. היא הייתה אורגת מוכשרת מאוד, שקראה תיגר על אלת החכמה אתנה. כעונש על ההיבריס שלה, הפכה אותה אתנה לראשונת העכבישים.

## הסיפור
המשורר הרומאי אובידיוס, מביא בחיבורו הידוע "מטמורפוזות", את הגרסה המורחבת ביותר של הסיפור. על פי אובידיוס, ארכנה הייתה עלמה מלידיה, אשר "מוצאה מדלים ודל מעונה". אמה מתה עליה, ואת אומנות האריגה למדה מאידמון מהעיר קולופון. עד מהרה היא עשתה לה שם בלידיה כאורגת מוכשרת, ואפילו הנימפות באו כדי לזון את עיניהן ביצירותיה, "כי אכן אומנות טהורה היא".

ארכנה הייתה כה גאה במעשה ידיה, עד שטענה שהיא מסוגלת לארוג טוב יותר מאתנה - אלת החכמה, האמנות, הצדק והאריגה. אתנה לבשה צורה של אישה זקנה, ויעצה לארכנה להתגאות במעשה ידיה בקרב בני האנוש, אך לא לקרוא תיגר על האלים שהם בני אלמוות. ארכנה לעגה לזקנה, והצהירה שהיא טובה יותר באריגה מאתנה, והעובדה: אתנה אינה מגיעה להתמודדות "למה לא באה? למה תתחמק ממלחמת?". אתנה הזועמת פשטה מיד את דמות הזקנה וניצבה מול ארכנה במלוא הדרה. ארכנה סירבה בגאוותה להיכנע והשתיים ניגשו מיד לתחרות.

אתנה רקמה את העימות שלה עם פוסידון - אל הים. השניים התחרו מי יהיה הפטרון של העיר אתונה. האתונאים בחרו באתנה. ארכנה לעומת זאת בחרה להציג שלל סצנות המציגות את פשעיהם של האלים. אתנה זעמה על הנושא שבו בחרה ארכנה אולם "על אף קנאתה לא יכלה לגנות את הרקם". לפיכך היא קרעה בזעם את האריג המושקע, וחבטה בארכנה. ארכנה האומללה תלתה את עצמה, אולם אז נכמרו עליה רחמיה של אתנה, והיא הפכה אותה לעכביש תוך שהיא מצהירה: "ככה חיי סוררה, אך על חבל המשיכי חייך!". אובידיוס מסיים את הסיפור במילים: "אך עדיין היא רוקמת את רקמתה ובדמות עכביש היא טווה את חוטיה".

פליניוס הזקן טוען שהיה לה בן בשם קלוסטר, אשר נודע גם הוא כמחדש בתחום האריגה. הסיפור כולו הוא ככל הנראה משל המתיימר לטעון שהאדם למד את האריגה מהעכביש.

## ארכנה בתרבות הפופולרית
המונח "ארכנופוביה" משמש כיום לתיאור פוביה ספציפית של אדם מעכבישים.

אסטרואיד  שהתגלה על ידי מקס וולף נקרא על שמה.

בסדרת הטלוויזיה "הרקולס: המסעות המופלאים" מתוארת ארכנה כמפלצת אשר חציה אדם וחציה עכביש. בספר "אות אתנה", השלישי בסדרת "גיבורי האולימפוס", מאת ריק ריירדן, מתוארת ארכנה כשומרת של הפסל "אתנה פרתנוס" אשר נגנב בידי הרומאים.

בסדרה "על טבעי", בעונה השישית, בפרק 13, מתוארת ארכנה כאישה הצדה גברים צעירים כדי להתרבות.

## קישורים חיצוניים

* 

## הערות שוליים

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
מניפניתיים

**מניפניתיים** (שם מדעי: Phyllodactylidae) היא משפחה של לטאות החיות ברחבי העולם החדש, אירופה, צפון אפריקה והמזרח התיכון במגוון בתי גידול. משפחה זו כוללת כ-160 מינים.

דמויי שממיות אלה, חיות באזורים חמימים ברחבי העולם והם בעלי לסת ארוכה מעט, רגליים שטוחות ודביקיות ועור חלק בעל הסוואה טובה. בעבר הם היו שייכות למשפחת השממיתיים, אך לאחר בדיקות גנטיות סווגו למשפחה נפרדת.

## מיון
במשפחה ישנם 9 סוגים:
**Asaccus*
**Gymnodactylus*
**Haemodracon*
**Homonota*
*סוג ומין יחיד *Bogertia lutzae*
**Phyllodactylus*
**Phyllopezus*
*מניפנית (*Ptyodactylus*)
*שממית החומות או שממית טרנטולה (*Tarentola*)
**Thecadactylus*

## קישורים חיצוניים

## הערות שוליים

*
שנדי פינסי

**שנדי פינסי** (באנגלית: **Shandi Finnessey**; נולדה ב-9 ביוני 1978) היא דוגמנית, שחקנית ומנחת טלוויזיה אמריקאית. מיס ארצות הברית לשנת 2004.

## ביוגרפיה
פינסי נולדה במיזורי ללינדה ופטריק פינסי. היא סיימה תואר ראשון בפסיכולוגיה באוניברסיטת לינדנווד. היא דגמנה לסוכנות פורד והתחרתה במספר תחרויות יופי.

### תחרויות יופי
ב-1999 התחרתה ב"מיס מיזורי ארצות הברית" והגיעה למקום השני. ב-2001 התחרתה ב"מיס מיזורי אמריקה" והגיעה למקום השלישי. באותה השנה התחרתה שוב ב"מיס מיזורי ארצות הברית" והגיעה גם שם למקום השלישי. 

ב-2002 השתתפה שוב ב"מיס מיזורי אמריקה" וניצחה בתחרות. ב-2003 התחרתה ב"מיס אמריקה" ולא הצליחה להגיע למקומות הגבוהים. ב-2004 השתתפה בפעם השלישית בתחרות "מיס מיזורי ארצות הברית" וזכתה בה. באפריל אותה שנה נבחרה למיס ארצות הברית בטקס שנערך בתיאטרון קודאק. בתחרות מיס תבל נבחרה לסגנית הראשונה.

### אחר
ב-2002 פרסמה ספר ילדים שכתבה העוסק בשילוב ילדים עם מוגבלויות בחינוך עם ילדים רגילים.

ב-2005 החלה להנחות את שעשועון הטלוויזיה "לינגו" והופיעה בפרק של התוכנית המתמחה.

ב-2007 התחרתה בתוכנית "רוקדים עם כוכבים" והודחה בשלב השני.

ב-2010 שיחקה בסרט הטלוויזיה "Sharktopus" לצד אריק רוברטס.

## קישורים חיצוניים

קטגוריה:זוכות מיס ארצות הברית
קטגוריה:משתתפות בתחרות מיס תבל 2004
קטגוריה:משתתפות בתחרות מיס אמריקה
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
מוזיאון האדם בהר

**מוזיאון האדם בהר** הוא מוזיאון לתולדות החקלאות הקדומה בהר חברון. המוזיאון הממוקם בתוך בית ספר שדה כפר עציון אשר בקיבוץ כפר עציון, כולל אוסף של כלי בית וכלי עבודה, בהם השתמשו באזור החל מתקופת התנ"ך. מרבית הכלים נרכשו מכפריים תושבי הר חברון.

המוזיאון הוקם בשנת ה'תש"ן, להנצחת זכרו של , קצין שריון שנפל במלחמת שלום הגליל. להקמת המוזיאון סייעו אגף הנוער במשרד החינוך ומוזיאון ארץ ישראל.

האולם המרכזי מוקד לנושא הדגן. באולם מוצג מחזור הפעולות החקלאיות, מהחריש ועד האפיה דרך הזריעה והטחינה.

## קישורים חיצוניים
*תמונות מהמוזיאון
* , אתר יזכור

אדם
קטגוריה:גוש עציון
קטגוריה:כפר עציון
קורדיליים

**קורדיליים** (שם מדעי: Cordylidae) היא משפחה בת 69 מינים של קשקשאים מתת-סדרת הלטאות החיים באפריקה שמדרום לסהרה. 

לטאות אלה בעלות זנב ארוך וקשקשים גדולים על גופם. המינים חיים על האדמה, כשכמה מינים חופרים להם מחילות ועוד כמה חיים בין הענפים. הרבה מינים בעלי שריון קשקשי המגן עליהם מטורפים והם חיים בקבוצות גדולות ליד אתרי הלינה שלהם, אז הם יכולים להישמר מטורפים בקבוצה אחת סמוך למאורה המגוננת ושם הזנבות הקוצניים שלהם מרתיעים את הטורפים. המין לטאת הארמדילו (Ouroborus cataphractus), ייחודית בכך שהיא יכולה לתחוב את זנבה הקוצני לתוך פיה וכך ליצור חישוק של קוצים המזכיר את הדרקון המיתולוגי אורובורוס - ומכאן שמה המדעי של הלטאה.

המינים בינוניים בגודלם מאורך 5-20 ס"מ. הם ניזונים בעיקר מחרקים ולחלקם חסרים רגליים אחוריות והרגליים הקדמיות מנוונות. הם מטילים ביצים באדמה ושומרים עליה.

## מיון
* משפחת **קורדיליים** (Cordylidae)
**סוג לטאת עשב (Chamaesaura)
**סוג קורדיל (Cordylus)
**סוג Hemicordylus
**סוג Karusasaurus
**סוג Namazonurus
**סוג ומין יחיד Ninurta coeruleopunctatus
**סוג ומין יחיד לטאת הארמדילו (Ouroborus cataphractus)
**סוג לטאה שטוחה (Platysaurus) 
**סוג Pseudocordylus
**סוג Smaug

## גלריה

קובץ:Ouroborus cataphractus03.jpg|לטאת הארמדילו 
קובץ:Platysaurus intermedius rhodesianus.jpg|לטאות שטוחות
קובץ:Sungazer (S. giganteus) in typical "sungazing" stance.jpg
קובץ:Pseudocordylus melanotus subviridis 10.jpg
קובץ:Smaug vandami.JPG
קובץ:The Black - girdled lizard on Table Mountain Cape Town 065.jpg


## קישורים חיצוניים

* 

קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר

*
גרוזאוריים

[ממוזער|2 פרטים של [חומט סודני.]]
**גרוזאוריים** (שם מדעי: Gerrhosauridae) היא משפחה של קשקשאים מתת-סדרת הלטאות החיים ביבשת אפריקה וכן באי מדגסקר והם קרוביהם הרחוקים של החומטיים. הם בעלי מספר משתנה של רגליים מ־4 עד ל־2 ולחלקם אין בכלל רגליים הם בעלי קשקשים עבים אך לא בהכרח קוצניים. הראש עבה ביותר עם צוואר קצר, הלסתות רחבות והם אוכלי כל הניזונים מהחי והצומח. אורכם משתנה מאורך של 15 ל־70 ס"מ והזנב בדרך כלל ארוך. משפחה זו כוללת 38 מינים.

המינים חיים במגוון בתי גידול אפריקנים מחוליות לאתרים סלעיים וסוואנות ואחרים חיים ביערות גשם וגדות נהרות.

## מיון
* משפחת **גרוזאוריים** (Gerrhosauridae)
**תת-משפחת Gerrhosaurinae
***סוג ומין יחיד Angolosaurus skoogi
***סוג ומין יחיד Cordylosaurus subtessellatus
***סוג גרוזור (Gerrhosaurus) - בו חומט סודני וגרוזור צהוב-גרון
***סוג Tetradactylus
**תת-משפחת Zonosaurinae
***סוג Tracheloptychus
***סוג Zonosaurus

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
ספארוקטיליים

**ספארוקטיליים** (שם מדעי: Sphaerodactylidae) היא משפחה של לטאות מאינפרא-סדרת הדמויי שממיות בעלת כ-230 מינים.
 
## מאפיינים
הספארוקטיליים דומים לבני משפחת השממיתיים והם מוסווים כמעט באותו אופן. הם חיים בטבע באמריקה הצפונית, אמריקה הדרומית, האיים הקאריביים, דרום אירופה, צפון אפריקה, המזרח התיכון ומרכז אסיה. 

ללטאות אלה לסתות עגולות כשל קרפדה ושיניים שטוחות. עיניהן גדולות וחסרות עפעפיים ומאפשרות להן להיות פעילות בשעות החשיכה, אז הן יוצאות ממחילותיהן.

## מיון
**Aristelliger*
*סוג ומין יחיד שממית ננסית ברזילאית (*Chatogekko amazonicus*)
**Coleodactylus* - בו קולאודקטילוס נאטאלנסיס
*סוג ומין יחיד *Euleptes europaea*
**Gonatodes* 
**Lepidoblepharis*
**Pristurus* 
**Pseudogonatodes*
**Quedenfeldtia*
**Saurodactylus*
*שממית דקה (*Sphaerodactylus*)
**Teratoscincus*

## קישורים חיצוניים

*
אליזה פוליצ'ק

**אליזה פוליצ'ק** (בהולנדית: **Alizée Poulicek**; נולדה ב-26 ביוני 1987) היא דוגמנית בלגית, מיס בלגיה לשנת 2008.

## ביוגרפיה
פוליצ'ק נולדה בעיר אקסל שבמחוז בריסל שבבלגיה לאם בלגית ואב צ'כי.

בשנת 2008 היא ייצגה את אזור לייז' בתחרות מיס בלגיה וזכתה בתואר. היא עוררה סערה במהלך התחרות, בכך שפעם הראשונה מיס בלגיה אינה דוברת פלמית, וספגה על כך ביקורת רבה מן העיתונות הבלגית. בתגובה לביקורת היא הבטיחה בפני התקשורת שתשפר את הפלמית שלה.

היא ייצגה את בלגיה בתחרויות מיס תבל ומיס עולם.

ב-2009 היא שימשה כדוגמנית הבית של חברת ההלבשה התחתונה לה פרלה, ובאותה שנה החלה לעבוד כמנחה בטלוויזיה.

## קישורים חיצוניים

*
*

קטגוריה:מנחות טלוויזיה בלגיות
קטגוריה:דוגמניות בלגיות
קטגוריה:זוכות מיס בלגיה
קטגוריה:משתתפות בתחרות מיס עולם 2008
קטגוריה:משתתפות בתחרות מיס תבל 2008
קטגוריה:שערוריות תחרויות יופי
קטגוריה:מחלוקות בבלגיה
קטגוריה:ילידות 1987
קטגוריה:בלגים שנולדו ב-1987
ונדל (כדורגלן)

**ונדל נסימנטו בורז'ס** (בפורטוגזית: **Wendell Nascimento Borges**, נולד ב-20 ביולי 1993 בפורטלזה שבברזיל), הידוע בכינוי ונדל, הוא כדורגלן ברזילאי המשחק בעמדת המגן השמאלי בפורטו ובנבחרת ברזיל.

## קריירת מועדונים
ונדל גדל בברזיל, ושיחק בנעוריו במועדון איראטי ממדינת פרנה. בשנת 2012 עבר ונדל למועדון לונדרינה, גם הוא מפרנה, שם הופיע 40 פעמים, זכה באליפות של מדינת פרנה, ונבחר כבלם הטוב ביותר במדינת פרנה לשנת 2013. ונדל הושאל במהלך תקופתו בלונדרינה לתקופה קצרה במועדון הכדורגל פרנה, ובהמשך, למועדון הפאר הברזילאי גרמיו, בו ונדל שיחק עונה אחת בהצטיינות.

בפברואר 2014 חתם ונדל בן ה-21 בבאייר לברקוזן מהבונדסליגה על חוזה לחמש שנים. את הבכורה ערך באוגוסט 2014 כאשר החליף את סבסטיאן בניש בניצחון 0–6 על אלמניה ולדלגסהיים במסגרת הגביע הגרמני. ב-21 בספטמבר 2014 ערך את הופעת הבכורה בבונדסליגה בהפסד 1–4 לוולפסבורג כאשר שיחק 90 דקות. במרץ 2015 הבקיע ונדל את שער הבכורה, בניצחון 0–4 על שטוטגרט. את עונת 2014/15 סיימו ונדל ולברקוזן במקום הרביעי בבונדסליגה, והשתתפו בליגת האלופות בעונת 2015/16, שם הודחו בשלב הבתים והמשיכו לליגה האירופית, ממנה הודחו בשמינית הגמר. במהלך עונת 2015/16 ונדל הציג יכולת גבוהה מאוד וזכה להתעניינות ממועדונים רבים.

ב-19 באוגוסט 2021 חתם ונדל בפורטו לארבע שנים.

## קריירה בינלאומית
ונדל שיחק  בנבחרת ברזיל בכדורגל עד גיל 21. בשנת 2014 זכה ונדל עם נבחרת ברזיל עד גיל 20 בטורניר טולון שנערך בצרפת, לאחר שגברו על הנבחרת המארחת בתוצאה 2–5. ב-23 במרץ 2024 ערך את הופעתו הבכורה בנבחרת הבוגרת בניצחון 0-1 על  במשחק ידידות.

נכלל בסגל נבחרת ברזיל לטורניר קופה אמריקה 2024.

## תארים
'''לונדרינה'''
* אליפות מדינת פרנה: 2013
**פורטו**

* אליפות פורטוגל: 2021/2022
* הגביע הפורטוגלי: 2021/2022, 2022/2023
* הסופר קאפ הפורטוגלי: 2022

**אישיים**
* בלם העונה במדינת פרנה: 2013

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:פורטלזה: כדורגלנים
קטגוריה:כדורגלני פרנה
קטגוריה:כדורגלני גרמיו
קטגוריה:כדורגלני באייר לברקוזן
קטגוריה:כדורגלני פורטו
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בגרמניה
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1993
ג'ורג' יארדלי

**ג'ורג' הארי יארדלי השלישי** (באנגלית: **George Harry Yardley III**; 3 בנובמבר 1928 - 13 באוגוסט 2004) היה כדורסלן אמריקאי ששיחק בליגת ה-NBA בין השנים 1953–1960. ממוצעיו לאורך הקריירה ב-NBA עומדים על 19.2 נקודות, 8.9 ריבאונדים ו-1.7 אסיסטים למשחק, ב-472 משחקי עונה סדירה בהם שותף. חבר היכל התהילה של הכדורסל כשחקן משנת 1996.

יארדלי נודע כ"סקורר" מחונן, בעל יכולת גבוהה לצבור נקודות. רכז בוסטון סלטיקס באותה תקופה, ביל שרמן, אמר עליו: "כנראה שהיה לו את שחרור הזריקה המהיר ביותר בכל ה-NBA. הוא היה צלף קטלני, ואחד הבודדים בליגה שיכל להטביע".

## מכללות ושירות צבאי
יארדלי נולד בהוליווד שבעיר לוס אנג'לס, קליפורניה. בין השנים 1947–1950 למד באוניברסיטת סטנפורד, וקלע 11.5 נקודות למשחק במדי קבוצת הכדורסל שלה. בסיום לימודיו האקדמיים שיחק שנה אחת בליגת החובבים האמריקאית, ולאחר מכן שירת שנתיים בצי ארצות הברית.

## קריירה מקצועית
יארדלי נבחר בבחירה השביעית של דראפט ה-NBA לשנת 1950 על ידי קבוצת פורט ויין פיסטונס. לפני תחילת עונת הרוקי שלו התמקח יארדלי על גובה החוזה עם הקבוצה, ודחה את הצעת החוזה שהוגשה לו בגובה 6,000 דולר לעונה. בסופו של דבר נכנעו הפיסטונס לדרישותיו והציעו לו חוזה בסך 9,600 דולר לעונה, יותר מפי שניים מחוזה רוקי ממוצע.

בעונתו השנייה, , הוביל את הפיסטונס, לצד הסנטר לארי פאוסט, לסדרת גמר ה-NBA הראשונה בתולדות המועדון. בסדרת הגמר הפסידו הפיסטונס לסירקיוז נשיונלס בתוצאה 4-3, לאחר הפסד 91–92 במשחק השביעי והמכריע. בעונה הבאה חזרה הקבוצה לשלב הגמר, והפסידה 1–4 לפילדלפיה ווריורס של פול אריזין, למרות 24.8 הנקודות למשחק שקלע יארדלי לאורך הסדרה. בעונת  הוביל את כל קלעי הליגה עם 27.8 נקודות בממוצע למשחק, והפך לשחקן הראשון בתולדות הליגה שקולע לפחות 2,000 נקודות בעונה (יארדלי קלע 2,001). באותה עונה נבחר בפעם היחידה בקריירה לחמישייה הראשונה של העונה.

במהלך עונת  נשלח בטרייד לסירקיוז נשיונלס, בתמורה לקלע אד קונלין. בעונה וחצי הבאות היה שחקן מוביל בסירקיוז, לצד הפאוור פורוורד דולף שייס, אך הקבוצה לא הצליחה לעבור את שלב גמר המזרח. בסיום עונת , בה קלע 20.2 נקודות למשחק ונבחר בפעם השישית למשחק האולסטאר, פרש יארדלי ממשחק, בגיל 31 בלבד. בעת פרישתו דורג במקום ה-12 ברשימת הקלעים המובילים בתולדות ה-NBA, עם 9,063 נקודות בסך הכול. בעונת 1961/1962 חזר מפרישתו, כששיחק מספר משחקים בקבוצת "לוס אנג'לס ג'טס" מליגת ה-ABL.

ב-16 באוגוסט 2004 מת יארדלי מטרשת אמיוטרופית צידית (הידועה כ"מחלת לו גריג"), בביתו שבניופורט ביץ', קליפורניה, בגיל 75.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת סטנפורד
קטגוריה:כדורסלני פורט ויין פיסטונס
קטגוריה:כדורסלני דטרויט פיסטונס
קטגוריה:כדורסלני סירקיוז נשיונלס
קטגוריה:מלכי הסלים של ה-NBA
קטגוריה:קליפורניה: כדורסלנים
קטגוריה:בחירות דראפט של פורט ויין פיסטונס
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1928
קטגוריה:אמריקאים שנפטרו ב-2004
הקבוצה הירושלמית לקידום זכויות להט"ב

**הקבוצה הירושלמית לקידום זכויות להט"ב** הוקמה בשנת 2012 על ידי סטודנטים וסטודנטיות מהפקולטה למשפטים באוניברסיטה העברית, במטרה לפעול לקידום זכויות הקהילה הגאה באמצעות המשפט. הקבוצה מאמינה, כי מרבית זכויות הקהילה עוגנו באמצעות בתי המשפט, וחלק בלתי מבוטל מההכרה, המודעות והלגיטימציה של הקהילה הגאה הושגה אגב ובזכות מאבקים המשפטיים. לכן, הקבוצה הירושלמית שמה לעצמה את קיומו וקידומו של שיח ועיסוק אקדמי המפתח ומקדם את זכויות הקהילה הגאה, לצד פעילות קלינית אשר תסייע להטמיע ערכים אלו בפרקטיקה המשפטית, כיעד.

## פעילות
בין פעילויותיה ניתן לציין את קיומן של הרצאות חודשיות במגוון נושאים הקשורים לקהילת הלהט"ב וזכויות חבריה וחברותיה; ארגון כנסים, כגון כנס "פונדקאות בישראל: תמונת מצב ומחשבות לעתיד"; קידום מחקרים ופרסומים אקדמיים, ובכל כך עריכת הספר "זכויות הקהילה הגאה בישראל: משפט, נטייה מינית, וזהות מגדרית"; פעילות מול גורמים מקצועיים וקהילתיים, כגון הופעה בפני הוועדה המיוחדת לפניות הציבור של הכנסת בנושא פונדקאות לבני זוג בני אותו המין, וכן בפני ועדת שרת הבריאות יעל גרמן שבחנה הסדרה מחדש של הליך הפונדקאות ופיתוח הקורסים הנלמדים בפקולטה למשפטים.

## ראו גם

* העשירון האחר
* זכויות להט"ב בישראל

## קישורים חיצוניים
* 
* 
* 

קטגוריה:ישראל: ארגוני להט"ב
קטגוריה:ישראל: ארגוני סטודנטים
קטגוריה:ירושלים: ארגונים
דמויי חומט

**דמויי חומט** (שם מדעי: Scincomorpha) היא אינפרא-סדרה מסדרת הקשקשאים, הדומים לחומטים. בני קבוצה זו הם קרוביהם הרחוקים של הלטאיים השכיחים ולחלקם חסרים רגליים, אף שהם לא קרובים לנחשים. הקשקשים שלם גדולים, הצוואר קצר והגוף שטוח. מינים אלה מוותרים על זנבם בקלות כדי להימלט מטורפים, למעט הקוצניים יותר למשל הקורדיליים. הם חיים באזורים הטרופיים והצחיח ברחבי העולם וכמה מינים חיים גם בישראל.

## משפחות
*חומטיים (*Scincidae*)
*קורדיליים (*Cordylidae*)
*גרוזאוריים (*Gerrhosauridae*)
*לטאות לילה (*Xantusiidae*)

## קישורים חיצוניים

ימין|ממוזער|Cordylus tropidosternum
ממוזער|Dasia johnsinghi

*
קטגוריה:אינפרא-סדרות בעלי חיים
משורר בניו יורק

**משורר בניו יורק** הוא שמו של קובץ שירים מאת המשורר הספרדי פדריקו גארסיה לורקה. הקובץ כולל שירים שנכתבו על ידי לורקה בעת שהותו באוניברסיטת קולומביה שבניו יורק ובזמן ביקורו בקובה בין השנים 1930-1929, ופורסם בפעם הראשונה לאחר מותו, בשנת 1940.

## אופי הקובץ
שירי הקובץ מתארים את תחושות החרדה והאימה שחש לורקה מול הדה-הומניזציה של החברה המודרנית. לורקה, ששהה בניו יורק בעת קריסת וול סטריט 1929 תיאר את המראות כך: "מראה של אנשים מתאבדים, של אנשים היסטריים, של חבורות מעולפות. מראה נורא אך חסר גדולה. איש לא יכול להבין את הבדידות שחש שם ספרדי, ויותר מכך איש הדרום". מראות אלו הגבירו חרדתו של לורקה מהעיר הגדולה ומהכלכלה הקפיטליסטית שביטויה הקיצוני התגשם בניו יורק. חוויה זו ניכרת בשירי הקובץ המציגים "תמונה מסוייטת ומזוויעה של עולם חומרני, ממוסחר, קר, מנוכר ואכזרי, שבו נאלץ האדם המודרני, המנותק אחת ולתמיד מהאל ומהטבע, לסבול מבדידות חריפה בג'ונגל הבטון של הכרך האימתני". 

נושא חברתי נוסף שנידון בקובץ הוא היחס למיעוטים באמריקה. לורקה נפגש עם צוענים, יהודים ואפרו-אמריקנים וחש סימפתיה גדולה כלפיהם. בעלי חשיבות מיוחדת עבורו הם האפרו-אמריקנים, איתם הוא נפגש בהארלם. המתח בין הכוח החיוני הקמאי שהוא מזהה בהם לבין דיכויים החברתי נידון בפרק המוקדש להם (השחורים) בו הוא מבכה את הרלם ומודיע כי אין יגון שישווה "למלכך הגדול הכלוא, הלבוש במדי שוער".

לצד העיסוק בנושאים חברתיים אקטואליים, ניו יורק משמשת עבור לורקה גם סמל לתחושות אישיות כמו בדידות ואהבה נכזבת, ונושאים כלל אנושיים כמו הפחד מהמוות וכמיהה דתית. 

סגנון השירים בקובץ שונה באופן מהותי מהסגנון שאפיין את שירתו המוקדמת של לורקה בקבצים שירת הזמר העמוק ורומנסרו צועני, בהם התבסס על מבנים מסורתיים כמו בלדה ורומאנסה. לורקה, שהושפע מתנועת הסוריאליזם האירופית, עוזב בקובץ זה את המסורת השירית האנדלוסית לטובת שפה מטאפורית חדשה שתבטא מציאות מעבר לטבע ומעבר לתודעה. שפה זו מתארת חפצים, תחושות ורגשות באופן ספונטני, בעזרת דימויים חדשניים ומפתיעים ושבירת מבנים תחביריים מוכרים. המעבר לשפה זו ניכר גם בשבירת המבנים הצורניים ושימוש נרחב בשורה חופשית. יחד עם זאת, קובץ זה ממשיך לעסוק בנושאים שהטרידו את לורקה בשירתו המוקדמת, כמו פחד המוות והמשיכה אליו, אהבות אבודות, חריגות, החמצה וכמיהה לילדות. 

## מבנה הקובץ
מאחר שמרבית כתב היד המקורי אבד ולורקה עיבד ושינה שירים שונים לאורך חייו, קשה לקבוע את הנוסח המדויק של השירים ואת המבנה המדויק של הקובץ. בכל אופן, המהדורה המקובלת מכילה שלושים וחמישה שירים המתחלקים לעשרה פרקים:

א. שירי הבדידות באוניברסיטת קולומביה

ב. השחורים

ג. רחובות וחלומות

ד. שירי ימת אדן מילס

ה. בצריף האיכר

ו. מבוא למוות

ז. שיבה העירה

ח. שתי אודות

ט. בריחה מניו יורק (שני ולסים לעבר התרבות)

י. המשורר מגיע להוואנה

## תרגום

הקובץ תורגם לעברית על ידי רמי סערי בשנת 1999.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרות ספרדית
תאופיק ברהום

**תאופיק ברהום** (בערבית: **توفيق برهوم**; נולד בשנת 1990) הוא שחקן ערבי-ישראלי, פלסטיני.

## ביוגרפיה
ברהום נולד בכפר עין ראפה, מערבית לירושלים. הוא בן למשפחה מוסלמית, ומגדיר עצמו פלסטיני. כשהיה בן 14 נשלח לכפר הנוער "מאיר שפיה" ליד זכרון יעקב.

## קריירה

### קריירה בישראל
בשנת 2012 שיחק בתפקיד משני בסדרת הדרמה "אופוריה", ששודרה בהוט 3.

בשנת 2014 לוהק לשחק בתפקיד אורח בסדרת הנעורים "החממה" וגילם את נור. באותה שנה גילם את דמותו של עדנאן בסרט של נסים דיין "מפריח היונים". באותה שנה הצטלם גם בתפקיד הראשי בסרט "ערבים רוקדים" (המבוסס על ספרו של סייד קשוע), בו גילם את דמותו של איאד. על תפקיד זה היה מועמד לפרס אופיר לשחקן הראשי הטוב ביותר לשנת 2014.

בשנת 2015 שיחק בסרטו של ארז תדמור "ארץ פצועה" בו גילם את המחבל.

### קריירה מחוץ לישראל
בשנת 2015 שיחק בתפקיד הראשי בסרט הפלסטיני "האיידול" בבימויו של האני אבו אסעד, בו גילם את דמותו של מוחמד עסאף. באותה שנה, שיחק בסרט היווני "אהבה יוונית", בו גילם את פארס, פליט מלחמת האזרחים בסוריה.

בנוסף ב-2015 שיחק בסרט האמריקאי "אבודים בעיר הלבנה", בכיכובם של היילי בנט, תומאס דקר ובוב מורלי.

בשנת 2018 שיחק בסרט הבריטי-אמריקאי "מריה מגדלנה" בכיכובה של רוני מארה.

בנוסף ב-2018 שיחק גם במיני-סדרה האמריקאית "המגדלים הגבוהים" בדמותו של ח'אלד אל-מחד'אר, אחד מחוטפי טיסה 77 של אמריקן איירליינס.

בשנת 2020 שיחק במותחן הדרמה האמריקאי "מסלול נקמה" לצדם של בלייק לייבלי וג'וד לאו. שיחק גם בסדרה הבריטית "בגדאד סנטרל" של ערוץ 4 את דמותו של אמג'ד ושיחק בסדרת הפנטזיה הבריטית "מכתב למלך" (אנ') ששודרה בנטפליקס.

בשנת 2022 שיחק בתפקיד ראשי של אדם בסרטו של טאריק צאלח "הילד מגן עדן" שזכה בפרס התסריט הטוב ביותר בפסטיבל הקולנוע בקאן. 

בשנת 2023 שיחקו בסרטו התנ"כי של הבמאי טרנס מאליק "*The Way of the Wind*".

בשנת 2024 הוא שיחק בתור האב גבריאל בסרט האימה האמריקאי "אות משמיים: הסימן הראשון", השישי במספר בסדרת סרטי "זיכיון אות משמיים".

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקנים ערבים ישראלים
קטגוריה:מועצה אזורית מטה יהודה: אישים
קטגוריה:בוגרי כפר הנוער מאיר שפיה
קטגוריה:ישראלים שנולדו ב-1990
נמל התעופה הבין-לאומי ניואה

**נמל התעופה הבין-לאומי ניואה** (באנגלית: **Niue International Airport**) ידוע גם כ**נמל התעופה הבין-לאומי חנן** הוא נמל התעופה הבין-לאומי המשרת את ניואה. הנמל ממוקם ליד עיר הבירה של ניואה, הכפר אלופי.

לנמל התעופה של ניואה מגיעה רק חברת תעופה אחת והיא אייר ניו זילנד, המפעילה קו דו-שבועי מנמל התעופה לנמל התעופה אוקלנד. בימי רביעי ושבת מגיע המטוס לאוקלנד ונוחת שם, ובימי שלישי ושישי יש קו המגיע חזרה לניואה.

לניואה הייתה בעבר חברת תעופה משלה הנקראה ניואה איירליינס, אך היא פורקה בשנת 1991. החברה החזיקה במטוס פוקר Friendship F27, והוא היה המטוס היחידי ששירת אותה.

## קישורים חיצוניים

* מידע על תעופה בניואה

קטגוריה:ניואה
קטגוריה:אוקיאניה: שדות תעופה
לטאות לילה

**לטאות לילה** (שם מדעי: Xantusiidae) היא משפחה של קשקשאים החיים בעולם החדש. בני הסוג Xantusia מצויים ברחבי ארצות הברית ומקסיקו. בני Lepidophyma חיים באמריקה המרכזית והמין Cricosaura typica חי בטבע באי קובה. הם קטנים באורכם (4-12 ס"מ) ובעלי זנב מוארך ועיניים גדולות. כשמם כן הם - חיות ליליות. הם קרוביהם הרחוקים של החומטים. ראשיהם וגופם שטוחים מעט וכפות הרגליים גדולות. הם ניזונים בעיקר על חרקים, אך חלקם מגוונים בצמחים. משפחה זו כוללת 38 מינים.ב

ביולוגים מקרו-אבולוציוניים בדקו  תכונות שמאפשרות הישרדות בהכחדות המוניות. החוקרים בדקו  את המוצא המשותף של לטאות לילה xantusiid, שושלת ירודה מינים עם אנטומיה שמורה, קודמת לגבול קרטיקון-Paleogene, שיחזרו את ההתפלגות הגאוגרפית של שושלות הגזע של שלושה סוגים חיים, Lepidophyma, Xantusia ו Cricosaura לילה קובני טיפוסי, כמו המקיף את מפרץ מקסיקו, זיהוי Xantusiidae כמו crown tetrapod crown clade היחיד הידוע כיום ששרדו את ההכחדה הקרטיקון-Paleogenic מסה הקרובה לאתר של הלטבואן חצי האי. על ידי שילוב נתונים ממינים חיים,  נראה כי kשושלות לטאות הלילה ששרדו את נפילת האסטרואיד בחצי האי יוקטן במקסיקו היו  יכולת המלטות מהירות וסיבולת ארוכה במחסור במזון על התכונות הדרושות כדי לשרוד הכחדה המונית ארצית.

## מיון
במשפחה שתי תת-משפחות ושלושה סוגים:

* משפחת **לטאות לילה** (Xantusiidae)
**תת-משפחה Cricosaurinae
***סוג ומין יחיד לטאת לילה קובני (Cricosaura typica)
**תת-משפחה Xantusiinae
***סוג Lepidophyma
***סוג לטאת לילה (Xantusia)

### סוגים נכחדים
*Catactegenys
*Palaeoxantusia
*Palepidophyma

## קישורים חיצוניים

* 

## הערות שוליים

קטגוריה:בעלי חיים שתוארו ב-1858
קטגוריה:טקסונים שתוארו בידי ספנסר פולרטון ברד
קטגוריה:דמויי חומט
לטאות ממושקפות

ממוזער|Potamites montanicola
**לטאות ממושקפות** (שם מדעי: Gymnophthalmidae) הן משפחה בת כ-290 מינים של לטאות מקבוצת דמויי לטאה, בעלות עפעפיים שקופים המזכירים משקפיים ומכאן שמן. שונות מהשממיות בכך שעיניהן יכולות לנוע במקומם.

לטאות אלה קטנות, נחבאות אל הכלים וחלקן חסרות רגליים או בעלות גפיים אחוריים לא מפותחים. הן קרובות ללטאיים למרות דמיונן לשממיות. תפוצתן באזורים טרופיים ברחבי אמריקה הדרומית ואמריקה המרכזית. חיות בין סלעים או גזעים מתים ומחפשות שם טרף קטן.

## מיון

הסוג אלופוגלוסוס (*Alopoglossus*) הועבר למשפחה קרובה עצמאית - אלופוגלוסיים (Alopoglossidae).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר
קטגוריה:דמויי לטאה
דמויי כוח

**דמויי כוח** (שם מדעי: Varanoidea) היא על-משפחה בסדרת הקשקשאים, ובה 2 משפחות קיימות הכוללות את המינים הגדלים ביותר של לטאות. לטאות אלה הן קרוביהם הרחוקים של הנחשים, וכמותם בעלי לשון מפוצלת.

הידועה שבמשפחות הקבוצה היא הכוחיים (Varanidae), שבה רק סוג אחד: כוח (*Varanus*). עוד משפחה הקרובה לה היא הלנתנוטיים (Lanthanotidae), בה מצוי רק המין כוח חסר אוזן (*Lanthanotus borneensis*) מבורניאו.

הקבוצה קשורה לתת-סדרה דמויי קמטן, בה מיני הלטאות הקרובות לנחשים והלטאות הארסיות היחידות כמו ההלודרמה מאמריקה הצפונית ומשפחות דומות כמו הקמטניים והקסנוקזאוריים. המין הקרוב ביותר לקבוצה היא לטאה תנינית סינית ממשפחת הסיניזאוריים. 

אלו הלטאות הגדולות ביותר היום כשהגדול מכולם הוא דרקון קומודו (*Varanus Komodoensis*), שאורכו 2.5–3 מ' ומשקלו עד 280 ק"ג. בעבר היה מין גדול אפילו יותר – המגלניה (*Megalania*), שאורכה היה 5–7 מ' והיא שקלה עד 700 ק"ג.

## מיון
* על-משפחת **דמויי כוח** (Varanoidea)
**סוג *Arcanosaurus*? - נכחד
**סוג *Dryadissector* - נכחד
**סוג *Kaganaias*? - נכחד
**סוג *Proplatynotia* - נכחד
**סוג *Saniwides* - נכחד
**סוג *Telmasaurus* - נכחד
**משפחה Pachyvaranidae - נכחדה
**משפחה Palaeovaranidae - נכחדה
**משפחה כוחיים (Varanidae)
**משפחה לנתנוטיים (Lanthanotidae)

## קישורים חיצוניים

קטגוריה:דמויי קמטן
דמויי קמטן

[ממוזער|שחזור של [הליזאורוס.]]
**דמויי קמטן** (שם מדעי: Anguimorpha), היא אינפרא-סדרה של קשקשאים המהווים שלב מעבר בין הלטאות לנחשים ומכילים משפחות קיימות. בתוך הקבוצה נמצאת גם קבוצת דמויי כח המכילה את הלטאות הכח הענקיות. כמו כן היא מכילה מספר משפחות נכחדות כמו המוסזאוריים (Mosasauridae) הימיים.

לרבים מבני המשפחה אין בכלל רגליים והם מזכירים במראם את הנחשים, הקרובים אליהם. לאחרים רגליים קצרות או גוף מגושם. חלקם בעלי לשון מפוצלת קלות והם בעלי גולגולת עבה ולסת קצרה וחזקה. רובם אוכלים מזונות מהחי לרבות חרקים, פרוקי-רגליים, חולייתנים קטנים ונבלות. המינים הגדולים ביותר מהסוג כוח מסוגלים להתמודד אפילו עם איילים.

## מיון
*קבוצה Neoanguimorpha
**משפחה הלודרמיים (Helodermatidae)
**קבוצה דיפלוגלוסה (Diploglossa)
***משפחה קסנוקזאוריים (Xenosauridae)
***משפחה קמטני זכוכית (Diploglossidae)
***משפחה קמטני אמריקה (Anniellidae)
***משפחה קמטניים (Anguidae)
*קבוצה Paleoanguimorpha
**קבוצה Shinisauria
***משפחה סיניזאוריים (Shinisauridae)
*על-משפחה דמויי כח (Varanoidea)
**משפחה כוחיים (Varanidae)
**משפחה לנתנוטיים (Lanthanotidae)
*קבוצה פיתונומורפה (Pythonomorpha)
**קבוצה Mosasauroidea - נכחדה
***משפחה איגיאלוזוריים (Aigialosauridae)
***משפחה מוסזאוריים (Mosasauridae)
**קבוצה אופידיומורפה (Ophidiomorpha)
**קבוצה אופידיה (Ophidia)
***תת-סדרה נחשים (Serpentes)

## קישורים חיצוניים

*
קטגוריה:בעלי חיים שתוארו ב-1900
קטגוריה:טקסונים שתוארו בידי מקס פורברינגר
קטגוריה:אינפרא-סדרות בעלי חיים
כוח חסר-אוזן

**כוח חסר-אוזן** או **לַנְתָּנוֹטוּס** (שם מדעי: *Lanthanotus borneensis*) הוא מין יחידי בסוגו ובמשפחתו - משפחת ה**לנתנוטיים** (*Lanthanotidae*) והוא קרוב משפחתם הרחוק של לטאות הכוח ושל ההלודרמיים (Helodermatidae) מיבשת אמריקה. ישנה טענה במחלוקת, שמין קדום שלו שרץ במונגוליה בעדן המזוזואיקון.

המין חי רק ביערות בבורנאו שבאינדונזיה. הוא קטן בהרבה מהכוחים האמיתיים ואורכו 42–43 ס"מ בממוצע, אורך השיא המתועד: 55 ס"מ. הוא בעל רגליים קצרות, לסת קטנה ומעוגלת וקשקשים גרמיים קטנים על פלג גופו העליון. למרות שמו הוא דווקא בעל אוזניים, אך הן בולטות פחות מאשר בקרב קרוביו, פרוש שמו המדעי הוא "אוזן מכוסה". הוא יוצא מהמחילות שלו בלילות לחפש טרף קטן כמו חרקים, שלשולים ולפעמים גם חולייתנים קטנים ובשבי ניזון מעיקר מיצורים ימיים כמו דגים ודיונונים. מעט מאוד ידוע עליו ומצב השימור שלו לא נקבע. התגלה המין בשנת 1878 ופרטים נלכדו במקומות מרוחקים זה מזה בכל האי, האופטימיסטים מבין המדענים משערים שהוא נפוץ בכל האי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרנץ סטיינדכנר
קטגוריה:דמויי קמטן
קטגוריה:זוחלים יחידים בסוגם
קטגוריה:מינים יחידים במשפחתם
קטגוריה:ברוניי: זוחלים
קטגוריה:בעלי חיים שתוארו ב-1878
מריון ג'ונס פרקוהר

**מריון ג'ונס פרקוהר** (באנגלית: **Marion Jones Farquhar** ; 2 בנובמבר 1879 - 14 במרץ 1965) הייתה טניסאית אמריקאית. היא זכתה באליפות ארצות הברית הפתוחה בטניס לשחקניות יחידות בשנים 1899 ו-1902. היא נכנסה להיכל התהילה הבינלאומי של הטניס בשנת 2006.

## ביוגרפיה
ג'ונס הייתה בתו של הסנאטור מנבדה ג'ון פרסיבל ג'ונס, שותף לייסוד העיר סנטה מוניקה, וג'ורג'ינה פרנסס סאליבן.

מריון ג'ונס הייתה האישה הקליפורנית הראשונה שהגיעה לגמר הנשים של אליפות ארה" ב בטניס, זאת בשנת 1898. היאז זכתה באליפות בשנים 1899, ו-1902. בשנת 1900 מריון ג'ונס השתתפה באולימפיאדת פריז, שם, הייתה האישה האמריקאית הראשונה אי פעם, שזכתה במדליה אולימפית. אחותה, ג'ורג'ינה גם השתתפה במשחקים האוליפיים בשנת 1900. באותה שנה מריון ג'ונס הייתה האישה הראשונה שלא הייתה בריטית, שהשתתפה באליפות ווימבלדון. בשנת 1901, זכתה ג'ונס באליפות ארצות הברית לזוגות מעורבים. באותה התחרות, התמודדה גם מול אליזבת מור בגמר בגמר ה-'All Comers' ליחידות. פרקהוד נראתה תשושה בתחרות ובסופה אף צלעה. הגמר בין השתיים הסתיים בניצחונה של מור לאחר ארבע שעות - מה שהפך את הגמר הזה לגמר הנשים הארוך ביותר בהיסטוריה. מספר ימים לאחר ניצחונה של מור על ג'ונס פרקוהר, נציגי התאחדות הטניס האמריקאית , החליטו לשנות את החוקים כך שנשים לא יתחרו יותר בשיטת "הטובה מבין חמש מערכות" אלא בשיטה חדשה: "הטובה מבין שלוש מערכות", זאת עקב תשישותה של פרקוהר בתחרות.

היא נישאה לאדריכל רוברט ד פרקוהר בניו-יורק, בשנת 1903. היו להם שלושה ילדים: דוד פרקוהר (1904 –), ג'ון פרסיבל פרקוהר (1912 –) וקולין פרקוהר (1913 –). מ-1920 עד 1961, מריון ג'ונס פרקוהר גרה ב-גריניץ 'וילג', שם הייתה ידועה בתור כנרית, ומורה לפיתוח קול. היא גם תרגמה יצירות אופרה ולזמן קצר היא הייתה ראש הלשכה של ניו יורק לאופרה קאמרית. ב-1961, היא עברה לגור בלוס אנג'לס, שם גרה עד מותה.

## קישורים חיצוניים

* 

## הערות שוליים

קטגוריה:אמריקאים ילידי נבדה
קטגוריה:קצרמר אמריקאים
קטגוריה:טניסאיות אמריקאיות
קטגוריה:טניסאים אולימפיים אמריקאים
קטגוריה:זוכות מדליית ארד אולימפית מארצות הברית
קטגוריה:משתתפות אולימפיאדת פריז (1900)
קטגוריה:נבדה: ספורטאים
קטגוריה:אמריקאיות שנולדו ב-1879
קטגוריה:אמריקאים שנולדו ב-1879
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
דמויי לטאה

**דמויי לטאה** (שם מדעי: Lacertoidea) היא אינפרא-סדרה של זוחלים בינוניים מתת-סדרת הלטאות שבסדרת הקשקשאים. בני קבוצה זו כלות את הלטאות האמיתיות ומינים דומים. כמו כן הם כנראה אבותיהם של הטבעונים, חסרי הרגליים.

דמויי הלטאה הם קרוביהם הרחוקים של החומטיים ובעבר היו באותה קבוצה, עד שבדיקות גנטיות סיווגו אותם לקבוצות נפרדות. בני הקבוצה הם בעלי ארבע רגליים חזקות ופעילי יום הניזונים הן מהחי והן מהצומח. הם חיים בכל היבשות פרט לאנטארקטיקה.

## מיון
*אינפרא-סדרה **דמויי לטאה** (Lacertoidea)
****סוג *Purbicella*? - נכחד
***משפחה לטאיים (Lacertidae)
***משפחה טגואיים (Teiidae)
***משפחה לטאות ממושקפות (Gymnophthalmidae)
***משפחה אלופוגלוסיים (Alopoglossidae)
**קבוצת הטבעונים (Amphisbaenia)
***משפחת מטבעוניים (Amphisbaenidae) 
***משפחת ביפדיים (Bipedidae) 
***משפחת רינאוריים (Rhineuridae) - בו סוג ומין יחיד טבעון צפון אמריקאי (Rhineura floridana)
***משפחת קדדיים (Cadeidae) 
***משפחת טרוגונופיים (Trogonophidae) 
300px|ממוזער|מרכז|המין ''Aspidoscelis tigris''

## קישורים חיצוניים

קטגוריה:טקסונים שתוארו בידי ניקולאוס מיכאל אופל
קטגוריה:בעלי חיים שתוארו ב-1811
*
קטגוריה:אינפרא-סדרות בעלי חיים
שאדי מרעי

**שאדי מרעי** (בערבית: **شادي مرعي**; נולד ב-17 בנובמבר 1994) הוא שחקן ערבי-ישראלי.

## ביוגרפיה
שאדי מרעי נולד בא-ראם שבירושלים, כבן זקונים מבין ארבעה אחים לבת'יינה, מורה לאנגלית מנצרת וסאלח, מהנדס מהכפר משהד שליד נצרת. כשהיה בן שנתיים וחצי עבר עם משפחתו להתגורר במשהד. מרעי הוא בוגר בית הספר למשחק סל"ה - הסטודיו לאמנויות התיאטרון מיסודו של יורם לוינשטיין.

בשנת 2013 לוהק לשחק בתפקיד הראשי בסרט הקולנוע "בית לחם", בו גילם את דמותו של סנפור, אחיו הצעיר של מחבל מבוקש (הישאם סולימאן), המתיידד עם רכז שב"כ בשם רזי (צחי הלוי), ומנסה לתמרן בין הדרישות של רזי לבין נאמנותו לאחיו, ולממשיכיו. על תפקיד זה היה מועמד לפרס אופיר לשחקן הראשי הטוב ביותר של אותה שנה. באותה שנה שיחק בסרטו של עדי עדואן "ערבאני", סרט הקולנוע העלילתי הראשון באורך מלא של יוצר דרוזי בישראל.

בשנת 2014 שיחק בסרטו של ערן ריקליס "ערבים רוקדים".

בשנת 2015 החל לשחק בסדרת הטלוויזיה "פאודה", בה גילם את וואליד אל-עבד, יד ימינו של המחבל אבו אחמד. באותה שנה, השתתף בסרט האמריקאי "אבודים בעיר הלבנה" של הבמאי גיל קופמן, לצד היילי בנט ובוב מורלי.

בשנת 2016 שיחק בתפקיד עטור שבחים במחזה "הר לא זז", של תיאטרון בית ליסין, ובמחזה "הלוויה חורפית".

בשנת 2018 גילם את עומאר בסדרת הטלוויזיה "על הספקטרום".

בשנת 2019 גילם את איאד, אחיו של הנער מוחמד אבו ח'דיר, בסדרת הטלוויזיה "הנערים".

בשנת 2020 שיחק בעונה השנייה של סדרת הערפדים הישראלית "ג'ודה", של השחקן והקומיקאי ציון ברוך.

בשנת 2021 שיחק בסדרה "אזהרת מסע" בתור חוטף מטעם ארגון דאעש. בהמשך השנה לוהק לסרט האמריקאי "*The Way of the Wind*" בבימויו של טרנס מאליק, בו גילם את הדמות המקראית אשר, בנו השמיני של יעקב.

בשנת 2022 שיחק בתפקיד וואסים, בן נוער המתנדב בקליניקה בגן החיות, בסדרת הדרמה לנוער המתחם ה-25.

בשנת 2023 שיחק בעונה השלישית של הסדרה מנאייכ, וכן גילם תפקיד משני בסדרה המטרה: מינכן.

ב-2024 שיחק בסרטו של שמי זרחין "חמדה" לצדו של ששון גבאי. באותה שנה שיחק במה שהוגדר כסרט הבדואי הראשון, אותו ביים יוסף אבו מדיעם, "עיד". על תפקיד בסרט זכה מרעי בפרס אופיר לשחקן הראשי הטוב ביותר.

ב-2025 שיחק בסדרת המתח "יאפא" בכאן 11, בתפקיד השוטר הקהילתי אמיר מג'אר.

במרץ 2026 עלתה לשידור הסדרה תוצרת בית, שיוצריה הם עמרי עמית ואדר מירום, בבימויו של גורי אלפי. מרעי משחק בה את אחד התפקידים הראשיים לצידם של ששון גבאי ועידו קציר.

## פרסים ומועמדויות

## קישורים חיצוניים

*
*
*
*
*
## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ערבים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:מוסלמים
קטגוריה:פורבס 30Under30: ישראל
קטגוריה:ירושלים: אישים
קטגוריה:ישראלים שנולדו ב-1994